Lav et referat af nedenstående tekst:

Tekst:
Mindre offentlig tilskud til tandrensning skal hjælpe med at finansiere 200 nye fængselspladser. Regeringen har indgået en flerårig aftale med Enhedslisten, Liberal Alliance og De Konservative om Kriminalforsorgen. Se hovedpunkterne her: * Der oprettes 200 nye fængselspladser for at bekæmpe overbelægning i fængslerne. * Der etableres 20 udslusningspensioner i Nordjylland. Generelt lægges der mere vægt på alternative afsoningsmuligheder i udslusningen såsom samfundstjeneste og brug af fodlænke for at lette de indsattes overgang fra fængsel til frihed. * Der oprettes 48 pladser til negativt stærke fanger som rockere og bandemedlemmer i Østjylland. * Der oprettes en Task Force Hjemsendelse, som skal arbejde for at sende flest muligt udlændinge i danske fængsler hjem til afsoning i deres hjemland. * Der sættes hårdere ind over for indsmugling af ulovlige genstande som narkotika og mobiltelefoner med ekstra narkotikahunde. * Der sættes konkret ind for at sikre kvindelige indsattes sikkerhed. * Kriminalforsorgens samlede økonomiske ramme fastsættes til tre milliarder kroner i aftaleperioden fra 2013 til 2016. Sådan finansieres aftalen: * Danskernes offentlige tilskud til tandrensninger falder med 720 millioner kroner. * En målretning af mentorordningen skal give 366 millioner kroner. * Reduktion af offentligt løntilskud skal give 315 millioner kroner. * Penge fra en velfærdsteknologifond skal give 195 millioner kroner. * Effektivisering af statens indkøbsprogram skal bidrage med 162 millioner kroner. /ritzau/

Referat:
Sådan betaler Regeringen, Enhedslisten, Liberal Alliance og Konservativ for fængselspladser.